'કોંગ્રેસે ગુજરાતની અંદર ચાર-ચાર પાટીદાર મુખ્યમંત્રીઓને જપીને બેસવા નથી દીધા. જનસંઘના સમર્થનથી બાબુભાઈ પટેલ મુખ્યમંત્રી બન્યા હતા, પરંતુ એ કોંગ્રેસને ના ગમ્યું. બાબુભાઈ પટેલ પછી ચીમનભાઈ પટેલ, કેશુભાઈ પટેલ અને આનંદીબેન પટેલ મુખ્યમંત્રી બન્યા એ પણ કોંગ્રેસને ના ગમ્યું અને તેમની સરકાર પાડવા માટે વિરોધની રણનીતિઓ ઘડી હતી. ગુજરાતને બદનામ કરવા કોઇ પણ રસ્તો અપનાવવો એ કોંગ્રેસનો ઇતિહાસ છે. હવે એમને તકલીફ છે, એક ચાવાળો! મેં આવો દ્વેષ ક્યાંય જોયો નથી, કલ્પ્યો નથી. મેં સાંભળ્યું હતું કે, મોટા લોકો નાના લોકો સાથે કેવું કેવું કરે છે. ખેરખર આટલી નીચતા કોઇ બતાવશે એવું ધાર્યું નહોતું. છાશવારે મને કહે છે કે, ફરી ચા વેચતા કરી દઇશું. કોંગ્રેસવાળા લખી રાખે, આ મોદી છે. ચા વેચશે, દેશ વેચવાનું પાપ ક્યારેય નહીં કરે.'